CELEX: 62013TN0562
Language: da
Date: 2013-10-24 00:00:00
Title: Sag T-562/13: Sag anlagt den 24. oktober 2013 — ISOTIS mod Kommissionen

11.1.2014   
            
            
               DA
            
            
               Den Europæiske Unions Tidende
            
            
               C 9/26
            
         Sag anlagt den 24. oktober 2013 — ISOTIS mod Kommissionen
   (Sag T-562/13)
   2014/C 9/42
   Processprog: græsk
   
      Parter
   
   
      Sagsøger: Koinonia tis Pliroforias Anoichti stis Eidikes Anagkes — ISOTIS (Athen, Grækenland) (ved advokat S. Skliris)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionen ved at afkræve sagsøgeren 47 197,93 EUR, som Kommissionen har ydet som led i kontrakt 238940 REACH 112, har tilsidesat den omtvistede kontrakt.
            
         
               —
            
            
               Det fastslås, at sagsøgeren ikke er forpligtet til at tilbagebetale ovennævnte beløb, som Kommissionen har ydet.
            
         
               —
            
            
               Det fastslås, at den af Kommissionen fremsatte fordring under alle omstændigheder er fuldstændigt ubegrundet for så vidt angår beløbet på 13 821,12 EUR.
            
         
               —
            
            
               Det fastslås, at de almindelige bestemmelser i FP6-kontrakterne ikke finder anvendelse som led i kontrakt 238940 REACH 112, og at sagsøgeren derfor som led i den omtvistede kontrakt ikke skal betale noget beløb i form af en konventionalbod (liquidated damages),
            
         
               —
            
            
               Det fastslås, at Kommissionen ved at erklære, at den havde til hensigt at gøre krav på en konventionalbod (liquidated damages) i henhold til de almindelige bestemmelser i FP6-kontrakterne, har tilsidesat den omtvistede kontrakt 238940 REACH 112.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet påberåber sagsøgeren sig dels den omtvistede kontrakts voldgiftsklausul, dels belgisk ret, som denne kontrakt henviser til. Sagsøgeren har anført tre anbringender.
   
               1)
            
            
               Første anbringende vedrører Kommissionens tilsidesættelse af den gode tro og god markedsføringsskik. Sagsøgeren gør nærmere bestemt gældende, at Kommissionen har opkrævet forskellige beløb uden at gøre præcise og konkrete grunde gældende hvad angår grundlaget for disse krav, og at Kommissionens kontraktsadfærd er i strid med bestemmelserne i chartret om grundlæggende rettigheder. Endvidere gør sagsøgeren gældende, at Kommissionens tilsidesættelse af sine kontraktmæssige forpligtelser ligeledes fremgår af Kommissionens hensigt om at påberåbe sig rettigheder udledt af andre almindelige kontraktsbestemmelser (FP 6) end dem, der finder anvendelse på den omtvistede kontrakt REACH 112.
            
         
               2)
            
            
               Det andet anbringende vedrører en tilsidesættelse af artikel II.28, stk. 1 og 5, i kontrakt 238940 REACH 112. Sagsøgeren gør nærmere bestemt gældende, at Kommissionen har påberåbt sig krav, uden at der er foretaget en forudgående kontrol som led i den omtvistede kontrakt, og at Kommissionen i generelle og abstrakte begreber har påberåbt sig en revisionsrapport, som ikke vedrører den omtvistede kontrakt REACH 112.
            
         
               3)
            
            
               Det tredje anbringende, som er fremsat subsidiært, vedrører den omstændighed, at den af Kommissionen fremsatte fordring er udtryk for misbrug og fremsat i ond tro.